**Marvel Crosson** (født 27. april 1900, død 19. august 1929) var en amerikansk flyver og flypioner, og den første kvinnelig pilot som skaffet seg flysertifikat i territoriet Alaska. Hun arbeidet både i California og Alaska, og døde i et flykrasj i det aller første Women's Air Derby, en flytevling kun for kvinner, i 1929. Hun ble innvalgt i Alaskakvinnenes Hall of Fame i 2011. Pressen ga henne tilnavn som «Bird Girl» og «Pollyanna of the North» for å markere hennes prestasjoner.

Liv og virke
------------

### Tidlig liv

Marvel Crosson var datter av Esler Crosson og hans hustru Elizabeth Wynant Crosson i Warsaw, Indiana, hjembyen til moren. Hennes bror Joe (Joseph) ble født i Minneapolis i Kansas, hvor familien bodde på en gård. En søster, Zelma, ble født senere. Familien flyttet senere til Sterling i Colorado.

### Flykarriere

I 1922 flyttet familien Crosson på nytt, denne gangen til San Diego i California. Marvel og hennes bror ble fascinert av fly og luftfart, og sammen kjøpte de deres første fly, en Curtiss N-9. Joe Crosson flyttet til territoriet Alaska for å jobbe som pilot. Marvel fulgte snart etter og fikk sitt flysertifikat der, den første kvinne i territoriet som greide det. Hun slo seg sammen med sin bror i hans jobb med fly og holde utstyret i orden. Hun hjalp også sin bror i å frakte et monoplan (fly med enkeltvinger) fra San Diego til New York for Hubert Wilkins, den australske utforskeren og flyveren. Etter å ha arbeidet som kommersiell pilot i Alaska vendte hun tilbake til California. Hun satte en høyderekord på 7 314 meter den 28. mai 1929 mens hun fløy et Travel Air Jet J-5.

### Død

Marvel Crosson døde den 19. august 1929 da hennes fly krasjet i ørkenen i Arizona den andre dagen av Women's Air Derby, populært kalt for «The Powder Puff Derby» («Pudderkvastløpet»), som hadde startet i Santa Monica i California og hadde Cleveland i Ohio som mål. Hennes lik ble funnet et godt stykke fra hennes fly og med en uåpnet fallskjerm. Hun ble gravlagt i Greenwood Memorial Park i San Diego, California.

Sponsor av flytevlingen, National Exchange Club, holdt en landsomfattende øyeblikk med stillhet i alle sine klubber for å ære Crossons død. En ledig stol representerte Crosson ved festmiddagen for deltagerne i Cleveland i Ohio. Hun ble innvalgt i Alaskakvinnenes Hall of Fame i 2011.

Referanser
----------

1. 1 2  Daring Dames: Marvel Crosson, Pioneer Pilot Arkivert 17. november 2016 hos Wayback Machine. *Pioneer Air Museum*
2. 1 2   «Marvel Crosson», *Alaska Women's Hall of Fame*.
3. ↑   «Relatives of Joe Crosson Live Here», *Warsaw Union*. 16. august 1935. s. 1.
4. ↑   «Marvel Crosson's Kid Brother Flies On», *The Evening Standard*. 6. desember 1929. s. 10.
5. ↑   Hershberger, Forrest; Grubbs, Jenni (2011): *Sterling*, Arcadia Pub. ISBN 978-0-7385-8152-1. OCLC 679919930.
6. ↑   «Intrepid Flyer of North Goes into Frozen Arctic to Save Sick Man's Life», *Sarasota Herald-Tribune*. 23. april 1927. s. 1,2.
7. ↑   Sumner, Sandi (2008): *Women Pilots Of Alaska: 37 Interviews And Profiles*, McFarland, ISBN 978-0-7864-1937-1; OCLC 57208761, s. 11–14
8. ↑   «Girl Pilot Crashes to Death», *The Telegraph-Herald and Times-Journal*. 20. august 1929. s. 1,2.
9. ↑   «Marvel Crosson Found Dead Beside Her Wrecked Plane», *Lewiston Evening Journal*. 20. august 1929. s. 1.
10. ↑   «Marvel Crosson», *Find a Grave*
11. ↑   «National Tribute for Marvel Crosson», *Evening Tribune*. 21. august 1929. s. 1.

Eksterne lenker
---------------

* «Marvel Crosson (1904-1929)», *Aviation and Areomodelling*; biografisk tekstsamling
* «How Marvel Crosson Died», Vintage Aviation; spekulasjon om ulykken

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI
 |